Նիկոլ Ֆարիդանի

Նիկոլ Թադևոսի Ֆարիդանի (Նժդեհ Ֆարիդանի, (, ), իրանահայ լուսանկարիչ։

Կենսագրություն 
Նիկոլ Ֆարիդանին ծնվել է 1935 թվականին Շիրազում` Թադևոսի և Շալեթի ընտանիքում։ Երբ Նիկոլն երկու տարեկան էր, ընտանիքը տեղափոխվել է Սպահան, որտեղ Նիկոլը սովորել է Նոր Ջուղայի Շահ Աբասի դպրոցում։ Այնուհետև տեղափոխվել են Թեհրան, ավելի ուշ` Կերման, 1955 թվականին վերջնականապես հաստատվել են Թեհրանում։ Իրանի նավթային ընկերությունում Նիկոլը չորս տարի աշխատել է որպես լուսանկարիչ, այնուհետև տեղափոխվել է նավթային կոնսորցիում, որտեղ աշխատել է 15 տարի` փորձելով երկրաբանական լուսանկարչություն, ֆոտոմիկոգրաֆիա և օդալուսանկարչություն։ Օդում լուսանկարել է ավելի քան 300 ժամ։ 1975 թվականից զբաղվել է իր բիզնեսով։

Ֆարիդանին հայտնի էր որպես բնության լուսանկարիչ` հատկապես անապատների։ Ճամփորդել է Հնդկաստանում, Պակիստանում, Նեպալում և Աֆղանստանում։

Մահ 
Մահացել է 2008 թվականի փետրվարի 6-ին շագանակագեղձի քաղցկեղից, թոքաբորբից և պարկինսոնյան հիվանդությունից։

Ցուցահանդեսներ 
Անհատական ցուցահանդեսներ է ունեցել Ֆրանսիայում, Կանադայում։ Շվեդիայում արժանացել է առաջին մրցանակի։

Ընտանիք 
Առաջին ամուսնությունից ունեցել է երկու դուստր։ Դուստրերից Կատրինը նույնպես լուսանկարչուհի է։

Հրատարակություններ 
 «Իրան» վերտառությամբ բնապատկերների և Յազդ քաղաքի շենքերի ու տեսարանների ֆոտոալբոմներ։
 2001 թվականին «Յասավոլի» հրատարակչությունը տպագրել է Ֆարիդանիի հիսուն տարիների ընթացքում նկարած բնանկարների ընտրանին գունավոր ֆոտոալբոմով` «Իրանյան բնանկարներ» վերտառությամբ։

Ծանոթագրություններ

Արտաքին հղումներ 
 Պաշտոնական կայք
 How I Became a Photographer: Nikol Faridani 

Իրանահայ լուսանկարիչներ
Քաղցկեղից մահացածներ